als_Latn dik_Latn sag_Latn
Për shumë njerëz, vjetarët janë një send i çmuar për të ruajtur kujtimet me miqtë e vjetër dhe shokët e klasës edhe pas mbarimit të shkollës. Falë teknologjisë së avancuar të printimit 3D, agjencia 3D TEK ka befasuar 8 studentë të verbër në Korenë e Jugut me “Vjetarët e Prekshëm”, që janë të ngjashëm me bustet dhe u japin mundësi studentëve që më në fund “të shohin” fytyrat e miqve të tyre.
Siç tregohet në videon e mëposhtme, nxënësit që u diplomuan tek Shkolla Kombëtare e Seulit për të Verbrit morën buste të printuara 3D të tyre dhe shokëve të klasës, së bashku me emrat e tyre të shkruar në alfabetin e të verbërve. Studentët prekën me kujdes bustet duke zbuluar karakteristikat e fytyrave. Duke prekur fytyrat e secilit, këta studentë do të kenë mundësi tani të ruajnë përgjithmonë në kujtesë miqtë e tyre.
(Herë të lexuara: 58)
als_Latn als_Latn als_Latn